
	Ljubljana, 14. 8. 2026

	
GENERALNI SEKRETARIAT VLADE REPUBLIKE SLOVENIJE
gp.gs@gov.si


	ZADEVA: Izhodišča za obisk ministra za gospodarstvo, delo in šport Republike Slovenije dr. Anžeta Logarja v Republiki Srbiji, od 3. do 5. septembra 2026 – predlog za obravnavo

	1. Predlog sklepov vlade:

	Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G, 65/14, 55/17, 163/22, 57/25-ZF in 555/26) je Vlada Republike Slovenije na …. seji dne …. pod točko …. sprejela naslednji 

SKLEP:

1. Vlada Republike Slovenije je sprejela Izhodišča za obisk ministra za gospodarstvo, delo in šport Republike Slovenije dr. Anžeta Logarja v Republiki Srbiji, od 3. do 5. septembra 2026.

2. Vlada Republike Slovenije je določila delegacijo Republike Slovenije v sestavi:
· dr. Anže Logar, minister za gospodarstvo, delo in šport, vodja delegacije,
· Luka Mihalič, Kabinet ministra, član delegacije,
· Saša Lavrič, Kabinet ministra, članica delegacije,
· Matej Trpin, Služba za evropske zadeve in mednarodno sodelovanje, član delegacije.

3. Delegacijo bosta s strani Veleposlaništva Republike Slovenije v Republiki Srbiji spremljala veleposlanik dr. Slobodan Šešum in ekonomski svetovalec Miloš Kosić.




                                                                               mag. Janja Garvas
                                                                                                    GENERALNA SEKRETARKA



Priloga:
Izhodišča za obisk ministra za gospodarstvo, delo in šport Republike Slovenije dr. Anžeta Logarja v Republiki Srbiji, od 3. do 5. septembra 2026

Sklep prejmejo:
· Ministrstvo za gospodarstvo, delo in šport,
· Ministrstvo za zunanje in evropske zadeve, 
· Ministrstvo za finance,
· Služba Vlade Republike Slovenije za zakonodajo,
· Generalni sekretariat Vlade Republike Slovenije,
· Urad Vlade Republike Slovenije za komuniciranje.

	2. Osebe, odgovorne za strokovno pripravo in usklajenost gradiva:

	mag. Snežana Popovič, vodja Službe za evropske zadeve in mednarodno sodelovanje,  Ministrstvo za gospodarstvo, delo in šport

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Minister za gospodarstvo, delo in šport Republike Slovenije dr. Anže Logar bo z delegacijo obiskal Republiko Srbijo, z namenom nadaljnje krepitve bilateralnega gospodarskega sodelovanja, ki je za Slovenijo pomembno z vidika trgovinske in storitvene menjave ter investicijskih vlaganj. V okviru obiska se bo minister Logar  predvidoma srečal z ministrico za notranjo in zunanjo trgovino Jagodo Lazarević ter ministrico za delo, zaposlovanje, veterane in socialne zadeve Milico Đurđević Stamenkovski. Posebna pozornost bo namenjena podpisu pogodbe in pripravam na sodelovanje Slovenije na specializirani svetovni razstavi Expo 2027 Beograd, za katero je Vlada Republike Slovenije sprejela sklep o udeležbi.  Po zaključku aktivnosti v Beogradu bo minister Logar z delegacijo predvidoma obiskal tudi lokacijo slovenskega podjetja v bližini Beograda, ki predstavlja primer uspešnega delovanja slovenskih podjetij na srbskem trgu.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
/



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:
Kratka obrazložitev
Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije. Skupni stroški prevozov, nočitev, dnevnic in ostalih povezanih izdatkov ne presegajo 5.000,00 EUR.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14 in 164/20) sodelovanje javnosti pri sprejemu predloga sklepa ni potrebno.

	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.
· .
Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):


Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)


	
Dr. Anže Logar
minister

po pooblastilu št. 0204-2/2026-2180-30 z dne 29. 6. 2026
mag. Leon Korošec
državni sekretar





Priloga

Izhodišča za obisk ministra za gospodarstvo, delo in šport Republike Slovenije dr. Anžeta Logarja v Republiki Srbiji, od 3. do 5. septembra 2026

I. Namen obiska


Minister za gospodarstvo, delo in šport Republike Slovenije dr. Anže Logar (v nadaljnjem besedilu: minister Logar) bo z delegacijo obiskal Republiko Srbijo. Namen obiska je krepitev bilateralnega gospodarskega sodelovanja z Republiko Srbijo (v nadaljnjem besedilu: Srbija), ki je za Republiko Slovenijo (v nadaljnjem besedilu: Slovenija) izjemno pomembno z vidika trgovinske in storitvene menjave kot tudi investicijskih vlaganj. Namen delovnega obiska je nadaljnja krepitev gospodarskega sodelovanja med državama, ki ga zaznamujejo zgodovinsko sorodne razvojne poti in tesne povezave, ter identifikacija novih priložnosti za poglobitev gospodarskih odnosov.

V okviru obiska sta predvideni srečanji ministra za gospodarstvo, delo in šport dr. Anžeta Logarja z ministrico za notranjo in zunanjo trgovino Jagodo Lazarević ter ministrico za delo, zaposlovanje, veterane in socialne zadeve Milico Đurđević Stamenkovski. Pogovori bodo namenjeni krepitvi gospodarskega sodelovanja med državama, spodbujanju blagovne menjave in investicijskih tokov ter izmenjavi dobrih praks na področju trga dela in zaposlovanja. Posebna pozornost bo namenjena tudi pripravam na uspešno predstavitev Slovenije na specializirani svetovni razstavi Expo 2027 Beograd, ki bo Sloveniji omogočila celovito predstavitev države ter prispevala h krepitvi njene mednarodne prepoznavnosti in sodelovanja s partnerskimi državami na gospodarskem, znanstvenem in institucionalnem področju.

Vlada Republike Slovenije je sprejela odločitev o udeležbi Slovenije na specializirani svetovni razstavi Expo 2027 Beograd ter pooblastila ministra za gospodarstvo, delo in šport za podpis izjave o nameri za sodelovanje Slovenije na navedeni razstavi. Za pripravo in izvedbo slovenske udeležbe na razstavi je imenovala Sašo Lavrič, zaposleno v Kabinetu ministra za gospodarstvo, delo in šport, za generalno komisarko Slovenije za Expo 2027 Beograd. Generalna komisarka bo zastopala Slovenijo v odnosih z organizatorjem razstave ter opravljala naloge, povezane s pripravo, organizacijo in izvedbo slovenske udeležbe na razstavi, vključno s podpisovanjem potrebne dokumentacije.

II. Program obiska

Minister Logar bo 4. septembra 2026 delovni obisk začel s srečanji z visokimi predstavniki Srbije. Predvideni sta dvostranski srečanji z ministrico za delo, zaposlovanje, veterane in socialne zadeve Milico Đurđević Stamenkovski ter ministrico za notranjo in zunanjo trgovino Jagodo Lazarević. 

Slednja bo kot pooblaščena generalna komisarka Srbije za specializirano svetovno razstavo Expo 2027 Beograd v imenu Srbije sopodpisala pogodbo o sodelovanju Slovenije na razstavi Expo 2027 Beograd. V imenu Slovenije bo pogodbo, skladno s pravili Mednarodnega urada za razstave (BIE), podpisala generalna komisarka Slovenije za Expo 2027 Beograd Saša Lavrič.

Po zaključku aktivnosti v Beogradu bo minister Logar z delegacijo predvidoma obiskal tudi lokacijo slovenskega podjetja v bližini Beograda, ki s svojo rastjo, širitvijo proizvodnih zmogljivosti in nadaljnjimi razvojnimi vlaganji predstavlja primer uspešnega delovanja slovenskih podjetij na srbskem trgu.

Program obiska je še v pripravi in se lahko do izvedbe obiska spremeni.
III. Stališče

Slovenija na podlagi dobrih, intenzivnih in raznolikih gospodarskih odnosov prepoznava pomemben potencial za poglobitev dvostranskega gospodarskega sodelovanja s Srbijo, zlasti na področjih komunalne infrastrukture, varstva okolja, krožnega gospodarstva, obnovljivih virov energije in digitalnih tehnologij. Dodatne priložnosti se odpirajo tudi na področjih digitalizacije javne uprave, trajnostnega razvoja, železniške infrastrukture, biotehnologije, umetne inteligence ter ravnanja z odpadki in odpadnimi vodami.

Vlada Republike Slovenije podpira udeležbo Slovenije na specializirani svetovni razstavi Expo 2027 Beograd, saj ta predstavlja pomembno priložnost za promocijo države ter krepitev njenega gospodarskega, znanstvenega in institucionalnega sodelovanja v mednarodnem prostoru. Podpis pogodbe o sodelovanju zato predstavlja pomemben korak k pravočasni pripravi in uspešni izvedbi slovenskega nastopa na razstavi.

Srbija je najpomembnejša gospodarska partnerica Slovenije v regiji Zahodnega Balkana. V letu 2025 se je s skupno blagovno menjavo, ki je presegla 2 milijardi evrov, uvrstila na 12. mesto med zunanjetrgovinskimi partnericami Slovenije, na 11. mesto po obsegu storitvene menjave ter na 11. mesto po obsegu medsebojnih naložb. Prav naložbe predstavljajo enega ključnih stebrov gospodarskega sodelovanja med državama, pri čemer si Slovenija prizadeva za povečanje srbskih naložb v Sloveniji, zlasti v dejavnostih z višjo dodano vrednostjo. Hkrati obstaja obojestransko izražen strateški interes za skupen nastop podjetij na tretjih trgih, s ciljem krepitve mednarodne konkurenčnosti in odpornosti gospodarstev obeh držav. Med ključnimi prednostmi takšnega sodelovanja so komplementarnost podjetij, širši nabor znanj in kompetenc, lažji dostop do virov financiranja ter okrepljena institucionalna podpora.

Slovenija si aktivno prizadeva tudi za sprotno reševanje težav posameznih slovenskih podjetij v Srbiji. Pred kratkim je bil na podlagi dogovora preko Veleposlaništva RS v Beogradu predan pregled izzivov s katerimi se srečujejo slovenska podjetja v Srbiji, ki vključuje tudi težave pri uveljavljanju lastninske pravice na nepremičninah na podlagi neposredne uporabe Priloge G Sporazuma o vprašanjih nasledstva. Pričakujemo bolj proaktivno in konstruktivno vlogo pristojnih srbskih institucij pri odpravljanju teh težav.

IV. Sestava delegacije

Delegacija Ministrstva za gospodarstvo, delo in šport bo v sestavi:
· dr. Anže Logar, minister za gospodarstvo, delo in šport, vodja delegacije,
· Luka Mihalič, Kabinet ministra, član delegacije,
· Saša Lavrič,  Kabinet ministra, članica delegacije,
· Matej Trpin, Služba za evropske zadeve in mednarodno sodelovanje, član delegacije.

S strani Veleposlaništva Republike Slovenije v Republiki Srbiji bosta delegacijo spremljala veleposlanik dr. Slobodan Šešum in ekonomski svetovalec Miloš Kosić.

V. Okvirni predračun stroškov

Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije.

Predvideni stroški prevozov, nočitev, dnevnic ter ostalih stroškov znašajo največ 5.000,00 EUR.


